
4980  Златоград,   Смолянска област, ул. ”Стефан Стамболов” № 1

тел/факс: (03071) 2589; 2048; www.zlatograd.bg    E-mail:  obs_zlatograd@abv.bg

                        
 Препис – решение:

Прието на редовно  заседание на ОбС – Златоград, проведено на  25.03.2015 г., Протокол № 69
ПО ТОЧКА: 20.
ОТНОСНО: Докладна записка от Кмета на община Златоград с изх. № 61-00-81/16.03.2015 г., по вх. № ОС – 167/16.03.2015 г., относно: Отдаване под наем на лекарските кабинети, находящи се в двуетажна масивна сграда "Бивша поликлиника", в гр. Златоград, в сграда "Здравна служба" с. Страцево, КАС с. Ерма река, сграда "Здравна служба" с. Долен (ПК 1-3)

ОбС прие 
РЕШЕНИЕ № Е 991
 

Общински съвет Златоград на основание чл. 21, ал.1, т. 8. от ЗМСМА, чл. 14, ал. 7 и 8 от Закона за общинската собственост, чл. 16 от Наредба № 2 за реда за придобиване, управление и разпореждане  с общинско имущество на ОбС – Златоград,      

Р Е Ш И

І. Да се извърши процедура по провеждане на публично оповестен конкурс за отдаване под наем на общински недвижим имот - лекарски кабинет с площ 14,00 кв. м., находящ на първи етаж в сграда “Здравна служба”, с. Долен УПИ -ІХ, кв. 20 по ПУП на с.Долен, общ. Златоград по акт  за публична общинска собственост № 274/12.07.2002 г., при следните конкурсни условия:

1. Минимална месечна наемна цена на лекарския кабинет с площ 14,00 кв. м. е в размер на 31,50 лв. (тридесет и един лев и петдесет стотинки). Върху достигнатата оферирана месечна наемна цена се начислява ДДС.

2. Предназначение на лекарския кабинет: за стоматологичен кабинет за индивидуална практика.
3. Срок за отдаване под наем – за срок от 10 години от сключване на договора за наем.

4. Предложение за извършване на инвестиции от наемателя, във връзка със стопанисване на лекарския кабинет с площ 14,00 кв. м., остойностено в лева.

5. Изисквания към участниците:

· кандидатите да притежават образователна-квалификационна степен „магистър” по медицина;

· да са регистрирани като лечебни заведения за извънболнична помощ по Закона за лечебните заведения;

· да притежават договор, сключен РЗОК – Смолян за текуща година;

· да не са наематели на друго помещение в сграда “Бивша поликлиника” гр. Златоград. 
6. Конкурсът да се проведе при следните критерии и методика на оценяване:

6.1. Критерий за допускане:

Не се допускат до разглеждане, оценка и класиране предложения, в които липсва някой от задължителните документи за участие в конкурса.

6.2. Критерий за разглеждане на допуснатите предложения:

6.2.1. Предназначение на лекарския кабинет: за стоматологичен кабинет за индивидуална практика.
Предназначението да не се променя през целия срок на договора за наем – 10 години.

Не се допускат до оценка и класиране предложения за ползване на лекарския кабинет с друго предназначение.

6.2.2. Предложение за извършване на инвестиции от наемателя, във връзка със стопанисване на лекарския кабинет с площ 14,00 кв. м. Не се допускат до оценка и класиране оферти без, остойностено в лева, предложение за извършване на инвестиции.
6.2.3. Минималната офертна цена за отдаване под наем на лекарския кабинет с площ 14,00 кв. м. е в размер на 31,50 лв. (тридесет и един лев и петдесет стотинки), без включен ДДС. Не се допускат до оценка и класиране оферти с предложена цена под размера, установен като минимална офертна цена.

6.3. Критерии за оценка:

6.3.1. Предложената най-висока цена за отдаване под наем се оценя със 70 (седемдесет) точки. Броят точки на останалите участници се изчислява по следната формула: 

К ц =  цена на конкретен участник в лева                   х 70

         най- висока предложена цена в конкурса в лева 

6.3.2. Предложение за извършване на инвестиции от наемателя във връзка със стопанисване на лекарския кабинет с площ 14,00 кв. м., остойностено в лева.

Предложеният най-висок размер на инвестиции се оценя с 30 (тридесет) точки.

Броят точки на останалите участници се изчислява по следната формула: 

К и = размер на инвест. на конкр. участник в лева   х 30 ,

         най- голям размер на инвестициите в лева

6.3.3. Оценката на предложението на всеки от участниците се извършва и изчислява по индивидуален коефициент на участника - К у по формулата:

 


К у = К ц + К и

Класирането се извършва по низходящ ред, като на първо място се класира офертата, получила най-висока оценка по посочената в т. 6.3.3 формула. 

В случай на наличие на равен брой точки, събрани от двама или повече кандидати, конкурсът завършва по реда на чл. 64, ал. 6 от Наредба № 2  за реда за придобиване, управление  и разпореждане с общинско имущество на Общински съвет Златоград:с явно наддаване между тях, като наддаването започва от по-високата предложена в конкурса цена.  

ІІ. Място на провеждане на конкурса – заседателната зала на Общински съвет Златоград в сградата на Общинска администрация Златоград, ул. “Стефан Стамболов”№ 1. 

ІІІ. Депозит за участие в конкурса в размер на 63,00 лв. (шестдесет и три лева).

Място за внасяне на депозита - касата на Центъра за информационно и административно обслужване на граждани, находяща се на партерен етаж в сградата на Общинска администрация Златоград, ул. “Стефан Стамболов”   № 1.

ІV. Оглед на имота – предмет на конкурса, може да се извършва всеки  работен ден от 10,00 ч. до 17,30 ч. на деня, предхождащ деня на провеждане на публично оповестен конкурс, след закупена конкурсна документация и по предварителна заявка в дирекция АПИО, ОП, СД и ОС в Общинска администрация Златоград.

V. Задължителни документи за участие в конкурса:

1) Предложение от кандидата за участие в конкурса.

2) Документ за внесен депозит – оригинал.

3) Документ за закупена конкурсна документация – оригинал.

4) Копие от документ за самоличност.

5) Документи за съдебна и данъчна регистрация, документи за регистрация по БУЛСТАТ или документ за регистрация по Търговския регистър.

6) Документ за регистрация като лечебно заведение за извънболнична помощ по Закона за лечебните заведения.

7) Документ, удостоверяващ притежаване на образователна - квалификационна степен „магистър” по медицина.

8) Копие от договор с РЗОК – Смолян за 2015 г.

9) Пълномощно с нотариална заверка на подписа, когато се участва чрез пълномощник.

10) Удостоверение, издадено от община Златоград за липса на задължения на към Общината (оригинал).

11) Декларация за запазване на предназначението на обекта – по образец.

12) Декларация от кандидата, че не е наемател на друго помещение в сграда “Бивша поликлиника” гр. Златоград – по образец.

13) Декларация по чл. 11, ал. 2 от Закона за общинската собственост - по образец.

14) Декларация за извършен оглед на обекта - по образец.

15) Декларация за запознаване с конкурсната документация - по образец.

16) Оферта, поставена в отделен запечатан непрозрачен плик с надпис «Оферта».

Предложенията за участие в конкурса се представят в запечатан непрозрачен плик, върху който се отбелязва цялостното название на обекта на конкурса, наименованието и адреса на подателя.

VІ. Участието в конкурса е достъпно и равнопоставено за всички физически и юридически лица.
Не се допускат до участие в конкурса физически и юридически лица, които:

- Имат непогасени задължения към община Златоград;

- Не са представили някои от задължителните документи за участие в процедурата или те са нередовни;

- Не са закупили конкурсна документация в предвидения срок;

- Не са внесли в предвидения срок и на място, посочено в т. ІІІ от настоящото решение,  определения депозит;

- Не отговарят на други условия, предвидени в нормативния акт, заповедта на Кмета на Община Златоград за откриване на процедура публично оповестен конкурс и конкурсна документация към нея.

VІІ. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен конкурс, която да съдържа: предмет на конкурса; минимална офертна цена; условия на конкурса; дата, място и часа на провеждане на конкурса; размер на депозита; критерии за оценка на предложения и други конкурсни условия, съгласно настоящото решение, по реда на Глава седма от Наредба № 2 на ОбС Златоград за реда за придобиване, управление и разпореждане с общинско имущество.

адв. Григор Джангалов

Председател на Общински съвет 
на Община Златоград 

Изготвил: 

Светла Чаушева,

Мл. експерт „Канцелария ОбС”  

